नगर-डियोढी पर संजय दा, रथ हा आया रात अजें ही ढाला पेदी, न्हेरा छाया। हारी दी कौरव-सेना परतोनी कोल्लै ? बस इयै इक चर्चा ही सुनचे दी ओल्लै। संजय कोला युद्ध-कथा ओ सुनियै सारी सिल-पत्थर जन होई गेई माता गांधारी। फिरी दपहरीं सारा नग्गर कम्बी गेया, जनता दिक्खी धीरज सारा सम्बी गेया। नस्सी दी ओ लोक-लुकाई बापस आई जागत, ञ्याने, बुड्डे, ब्राह्मण, मौन सफाई। बिधवाएं दे बैन, अनाथ दा हौकारा, घायल, लंगड़ी, अंगहीन, जन-जीवन-धारा। इस्से नगरा फौज चढ़ी ही जै-जै करदी प्रलया कैसी होन लगी ऐ, धरती डरदी। ठारें दिनें च साइयां ! ए कैसी बीती। उस फौजा दी सूरत समें ने कैसी कीती !!